2025 m. Vilniaus suskystintų dujų pilstymo stoties gaisras

2025 m. Vilniaus suskystintų dujų stoties gaisras – didelis technogeninis incidentas, prasidėjęs 2025 m. rugsėjo 10 d. ryte Vilniaus miesto Trakų Vokės rajone, Baltosios Vokės gatvėje, kai suskystintų dujų stotyje užsidegė ir sprogo aštuoni su suskystintomis naftos dujomis pakrauti geležinkelio vagonai. Gaisras užgesintas po daugiau negu trijų parų.Atskleidė dujų gaisro užkulisius: per sekundę – 100 litrų vandens, liepsna suvaldyta

 Įvykių eiga 
Gaisras prasidėjo 2025 m. rugsėjo 10 d. apie 9:30 val. ryto Baltosios Vokės gatvėje esančioje suskystintų dujų stotyje. Pirminiais duomenimis, gaisras kilo dėl darbo saugos reikalavimų pažeidimų suskystintų dujų perkrovimo metu iš geležinkelio cisternų į stacionarius rezervuarus.

Incidento metu užsidegė aštuoni geležinkelio vagonai-cisternos, prikrauti suskystintų naftos dujų (propano ir butano mišinio). Gaisras sukėlė kelių sprogimų seką, o per visą Vilnių buvo matomi dideli juodo dūmo stulpai. Popiet ugnis pasiekė vieną iš stacionarių dujų rezervuarų, kurio talpa siekia 50 kubinių metrų.

2025 m. rugsėjo 12 d. 18:05 paskelbta apie gaisro lokalizaciją, o 20:09 gaisras galutinai užgesintas.Gaisras suskystintų dujų pilstymo stotyje Vilniuje likviduotas, pavojaus visuomenei nebėra Dujų stotis, kurioje yra 30 vamzdynais sujungtų stacionarių rezervuarų, buvo apžiūrėta dronu su termovizoriumi gaisro užgesinimui patvirtinti.

 Atsakas į ekstremaliąją situaciją 
Gaisrų ir gelbėjimo departamentas paskelbė evakuaciją 2 kilometrų spinduliu dėl galimo didelio sprogimo pavojaus. Gyventojai buvo įspėti dėl galimo oro užterštumo ir raginti likti namuose. 5 kilometrų atstumu gyvenantiems žmonėms išsiųsti perspėjimo pranešimai užsidaryti langus ir vengti būti lauke.Stebėkite tiesiogiai: dujų vagonų gaisras Vilniuje – kokia padėtis dabar?

Gaisro gesinimo teritorijoje buvo nutiesta apie 3 kilometrus gaisrinių žarnų, rezervuarams aušinti per sekundę išnaudojama apie 60 litrų vandens.

Vidaus reikalų ministras Vladislavas Kondratovičius pranešė, kad policija aktyvavo apsaugos planą „Skydas“, Valstybės sienos apsaugos tarnyba stebėjo vietą iš oro sraigtasparniu.Eight gas rail cars catch fire in Vilnius, evacuation ordered amid fear of explosions

Vilniaus meras Valdas Benkunskas pranešė apie eismo ribojimus.

 Žala 
Oficialiai pranešta apie vieną sužeistąjį – suskystintų dujų stoties darbuotoją, kuris buvo nugabentas į ligoninę.

Preliminariai apskaičiuoti nuostoliai siekia 485,5 tūkst. eurų.Eight liquefied gas wagons explode in Lithuania, evacuation ordered

Incidentas paveikė geležinkelio judėjimą, sustabdytas tranzitinis traukinys, vykęs į Rusijos Kaliningrado sritį, du viešojo saugumo tarnybos padaliniai buvo paskirti saugoti traukinį.

Degusieji vagonai-cisternos priklausė „Orlen Lietuva“ bendrovei. Dalis vagonų gabeno krovinį iš bendrovės naftos perdirbimo gamyklos Mažeikiuose. Gaisras kilo privataus subjekto „Jozita“ teritorijoje.

Valstybės geležinkelių operatorius „LTG“ patvirtino, kad gaisras nebuvo susijęs su jų veikla.

 Tyrimų išvados 
Generalinis komisaras Arūnas Paulauskas pranešė, kad prie įvykio vietos dirbo daugiau nei 30 policijos pareigūnų. Preliminariais duomenimis, tai greičiausiai technogeninė avarija ir versijos apie tyčinį padegimą atmetamos.

 Techniniai duomenys 
Įrenginių charakteristikos:

 Bendra dujų saugyklos talpa: 2000 kubinių metrų
 Degusio rezervuaro talpa: 50 kubinių metrų
 Rezervuarai tarpusavyje sujungti, todėl buvo rizika, kad gaisras plis toliau
 Objektas klasifikuojamas kaip pavojingas pagal standartų reikalavimus

 Šaltiniai 

Kategorija:2025 metai
Kategorija:Gaisrai Vilniuje